Jul 12,2017
ఫ్లిక్‌స్ట్రీ స్టార్టప్‌లో గంగూలీ పెట్టుబడులు
ముంబయి: భారత క్రికెట్‌ జట్టు మాజీ కెప్టెన్‌ సౌరవ్‌ గంగూలీ ముంబయి కేంద్రంగా పని చేసే ఎంటర్‌టైన్‌మెంట్‌ స్టార్టప్‌ సంస్థ ఫ్లిక్‌స్ట్రీలో పెట్టుబడు పెట్టారు. ఫ్లిక్‌స్ట్రీ కి దేశంలోనే ప్రప్రథమంగా వీడియో మ్యాగజైన్‌ సేవలను అందిస్తున్న సంస్థ గా పేరుంది. దీనిని 2014లో సౌరబ్‌ సింగ్‌, రాహుల్‌ జైన్‌, నాగేంద్ర సంగ్రాలు కలిసి ప్రారంభించారు. గత ఏడాది ఆగస్టు నుంచి అధికారికంగా ఈ సంస్థ సేవలను ప్రారంభించింది. ఫ్లిక్‌స్ట్రీ లో దాదా ఏ మేరకు పెట్టుబడులు పెట్టిన విషయాన్ని సంస్థ నిర్వాహకులు బయటకు వెల్లడించలేదు. డిజిటల్‌ ఇండియాలో భాగంగా దేశంలోని అన్ని రంగాలు డిజిటల్‌ వైపు దూసుకుపోతున్నందునే తానూ ఫ్లిక్‌స్ట్రీలో పెట్టుబడులు పెట్టాలని నిర్ణయించుకున్నట్టుగా గంగూలీ వివరించారు.
మీ స్నేహితులకు రికమెండ్ చెయ్యండి